Inbraak vertraag Atletiek SA-tugverhoor | Nuus24
Inbraak vertraag Atletiek SA-tugverhoor
Nuwe hoof van ASA aangewys
SA-atletiek verloor sy borg
ASA in krisis oor skuld
Johannesburg – Die tugverhoor van Atletiek Suid-Afrika (ASA) se geskorste uitvoerende hoof, Frik Vermaak, is uitgestel nadat daar verlede week by ASA se hoofkantoor ingebreek is, het die New Age Maandag berig. Rowers het Donderdagaand by ASA se Houghton-kantoor in Johannesburg ingebreek en rekenaars en ander toerusting buit gemaak, het die koerant berig.Die deure en plafon is erg beskadig en 'n sekuriteitswag is glo aangerand, alhoewel dit nog nie bekend is hoe die rowers toegang tot die kantoor gekry het nie.Vermaak se verhoor, wat vir Maandag geskeduleer was, is tot Donderdag uitgestel.Hy word van wanbesteding aangekla en daar word van hom verwag om sy betrokkenheid by die Allegro-siviele regsgeding te verduidelik.Volg Nuus24Sport op Twitter.
Lees meer oor: asa | frik vermaak | korrupsie VOLGENDE OP NUUS24X